PolyAgent/wiki_georgian_en_parallel_20231101 huggingface dataset:
NPF

NPF — BSD ლიცენზიით გამოშვებული მდგომარეობის მქონე პაკეტების ფილტრი, ფაირვოლის საჭირო ნაწილი. იგი შეედრება iptables, ipfw-ს, ipfilter-ს და PF-ს. NPF-ი არის შექმნილი NetBSD-ზე.
ისტორია
NPF წამოწყებულია მინდაუგას რასიუკევისიუსის მიერ. NPF-ზე მუშაობა იქნა სპონსორიზებული NetBSD Foundation-ის მიერ. პირველი კოდი იქნა შეტანილი NetBSD-ის CVS-ში 2010 წლის 22 აგვისტოს. NPF-ი პირველად გამოჩნდა NetBSD 6.0-ში.
თვისებები
NPF-ი არის დაპროექტებული სწრაფად მოქმედებისთვის მრავალგულიან და მრავალპროცესორიან კომპიუტერებზე, და მარტივად განვრცობადობისთვის. პაკეტების ფილტრაცია აღარ იქნება სუსტი წერტილი მრავალგულიან სერვერებზე. პაკეტების საინსპექციო ნაწილი არის შთაგონებული BPF-ისგან (N-code-ის დამუშავება). კონფიგურაციის და ხელსაწყოების (npfctl) სინტაქსი ჰგავს PF-ისას.
რესურსები ინტერნეტში
Original announcement on NetBSD lists
Manpage for npf.conf on NetBSD-current
BSD
NetBSD
ფაირვოლი
უაინა-პიქჩუ

უაინა-პიქჩუ (კეჩ. – ახალგაზრდა მთა) — მთა პერუში. მის ძირში მიედინება მდინარე ურუბამბა. იგი მაღლიდან გადმოჰყურებს და ორ ნაწილად ყოფს ინკების დაკარგულ ქალაქს – მაჩუ-პიქჩუს. ინკებმა ამ მთაზე გზა გაიყვანეს და მის მწვერვალზე ააშენეს ტაძარი და ტერასები. უაინა-პიქჩუ ზღვის დონიდან 2 720 მეტრის სიმაღლეზე მდებარეობს, მაჩუ-პიქჩუზე 360 მეტრით მაღლა.
ადგილობრივი გიდების გადმოცემით, ეს მთა იყო უმაღლესი ქურუმისა და ადგილობრივი ქალწულების საცხოვრებელი ადგილი. ყოველ დილას, მზის ამოსვლის წინ, უმაღლესი ქურუმი ფეხით ჩადიოდა მაჩუ-პიქჩუში და ზარს რეკდა, რაც ახალი დღის დადგომის ნიშანი იყო. მთის კალთაზე, სიმაღლით მაჩუ-პიქჩუზე დაბლა, მდებარეობდა მთვარის ტაძარი, ერთ-ერთი მაჩუ-პიქჩუს არეალის სამ უმთავრეს ტაძართაგან.
რესურსები ინტერნეტში
უაინა-პიქჩუ, perucultural.org.pe
სქოლიო
პერუს არქეოლოგიური ძეგლები
Claviger pouzaui pouzaui

Claviger pouzaui pouzaui — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Claviger-ის გვარიდან.
სქოლიო
ჭიანჭველები
Congo-Kinshasa at the 1968 Summer Olympics

Congo-Kinshasa at the 1968 Summer Olympics
Congo-Kinshasa competed at the 1968 Summer Olympics in Mexico City, Mexico. It was the first time that the nation was represented at the Olympic Games. Five competitors, all men, took part in two events in the cycling.
Cycling
Individual road race
Jean Barnabe
Constantin Kabemba
Samuel Kibamba
Ignace Mandjambi
Team time trial
Constantin Kabemba
François Ombanzi
Jean Barnabe
Samuel Kibamba
References
External links
Official Olympic Reports
Nations at the 1968 Summer Olympics
1968
ნოვუ-ორიენტი

ნოვუ-ორიენტი — ქალაქი და მუნიციპალიტეტი ბრაზილიაში, სეარის შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება სერტოინს-სეარენსისის მეზორეგიონს.
2010 წლის მონაცემებით, მოსახლეობა 27 461 ადამიანს შეადგენდა. ფართობი 949.206 კმ²-ია. მოსახლეობის სიმჭიდროვე 28.93 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
სეარის შტატის მუნიციპალიტეტები
Jrashen, Armavir

Jrashen, Armavir
Jrashen, is a village in the Armavir Province of Armenia. It was founded in 1928. According to the 2001 census, the population was 727.
See also
Armavir Province
References
(as Dzhrashen)
Kiesling, Rediscovering Armenia, p. 39, available online at the US embassy to Armenia's website
Populated places in Armavir Province
Populated places established in 1928
Cities and towns built in the Soviet Union
ზღვის ღორი

ზღვის ღორი — წყლის ძუძუმწოვარი ცხოველი ვეშაპისნაირთა რიგისა. მისი სხეულის სიგრძე 1,8 მ აღწევს, წონა 80 კგ. ზურგი და ფარფლი მუქი ფერისაა, მუცელი თეთრი, გვერდები ნაცრისფერი. გვხვდება წყნარი ოკეანის ჩრდილო ნაწილისა და ჩრდილოეთი ატლანტიკის სანაპირო ზონაში. პატარ-პატარა ჯოგებად ცხოვრობს. ძირითადად იკვებება ჯოგებად მცხოვრები თევზებით, თავფეხიანებითა და მოლუსკებით. შობს ნაშიერს, რომლის სხეულის სიგრძეა დაახლოებით 75 სმ, წონა დაახლოებით 3 კგ. ზღვის ღორს წარსულში ჰქონდა სარეწაო მნიშვნელობა. 1965 წლიდან მასზე რეწვა აკრძალულია.
რესურსები ინტერნეტში
ზღვის ღორები
საქართველოს წითელ წიგნში შეტანილი ცხოველები
წვრილმარცვალა

წვრილმარცვალა — ქართული თეთრყურძნიანი სელექციური საღვინე ვაზის ჯიში.
გამოყვანილია ვასილ ბესტავაშვილის მიერ 1950 წელს შასლასა თეთრისა და გორული მწვანეს შეჯვარებით.
ბოტანიკური აღწერა
ზრდასრული ფოთოლი საშუალო ზომისაა, მორგვალო ან მცირედ განივოვალური. ხუთნაკვთიანი, ღრმად დანაკვთული. ფოთლის ქვედა მხარის შებუსვა თხელ ჯაგრისებრია. ყვავილი ორსქესიანია. მტევანი კონუსური, ზოგჯერ ცილინდრულ-კონუსური ფორმისაა, მოგრძო, საშუალო სიკუმსის ან კუმსი. მარცვალი საშუალო ზომისაა, მრგვალი, მომწვანო-მოყვითალო, მზის მხარეს მოყავისფრო ლაქებით. საშუალო სისქის კანი დაფარული აქვს თხელი ცვილისებრი ფიფქით. კანი ადვილად სცილდება რბილობს. რბილობი საშუალო სიმკვრივისა და საშუალო წვნიანია. წვენი ტკბილია, სასიამოვნო გემოთი.
ვაზი ძლიერი ზრდისა და უხვმოსავლიანია. საჰექტარო მოსავლიანობა 10 ტონაა. სრულ სიმწიფეში სექტემბრის პირველ ნახევარში შედის. ყურძნის სიმწიფის პერიოდში მისი შაქრიანობა აღწევს 21%-ს, ხოლო მჟავიანობა — 7.1 გ/ლ-ს.
გამოიყენება სუფრის თეთრი მშრალი ღვინის დასამზადებლად.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 563-564
ვაზის თეთრყურძნიანი სელექციური საღვინე ქართული ჯიშები
ფიონტეკი

ფიონტეკი
პიონტეკი — ქალაქი სამხრეთ კორეაში, კიონგიდოს პროვინციაში. მასში განთავსებულია აშშ-ის სამხედრო-საზღვაო ძალების დიდი ბაზა და საზღვაო პორტი.
ისტორია
დაახლოებით ძვ. წ. 100 წელს, ადრეული კორეული სახელმწიფოების არსებობისას, თანამედროვე პიონტეკის ტერიტორიაზე დასახლებული იყო იონდალ პუგოკის მოსახლეობა. 475 წელს მიიღო ჰიონის სტატუსი და სახელი პუსანი. 757 წელს უწოდეს ჩინვი. თანამედროვე სახელი, პიონტეკი, მიიღო 940 წელს, როცა ჩინვი გაერთიანდა სუჯიმნესთან. 1938 წელს პინტეკმა მიიღო მაზრის (კუნის) სტატუსი. 1986 წელს პიონტეკს მიანიჭეს ქალაქის ადმინისტრაციული სტატუსი.
გეოგრაფია
პიონტეკი მდებარეობს კიონგიდოს პროვინციის სამხრეთ ნაწილში. დასავლეთით ესაზღვრება ქალაქი ჰვანსანი და ყვითელი ზღვა, ჩრდილოეთით — ჰვანსონი და ოსანი, აღმოსავლეთით — ანსანი, სამხრეთით — ჩუნჩონის პროვინცია.
კლიმატი მუსონურია და დამოკიდებულია ყვითელ ზღვაზე. ყველაზე ცივი წელიწადის თვე იანვარია. 2003 წელს საშუალო თვიური ტემპერატურა −4°C იყო. აგვისტო ყველაზე თბილი თვეა და 2003 წელს საშუალო ტემპერატურა +24,2°C დაფიქსირდა. საშუალო წლიური ტემპერატურა +12,3°C-ს აღწევს. ნალექის საშუალო მაჩვენებელი 1514,8 მმ-ია, რომელიც წვიმების პერიოდში, ივლისიდან სექტემბრის ჩათვლით მოდის.
ტურიზმი და ღირსშესანიშნაობები
სოფლის მეურნეობის მუზეუმი — ტრადიციული კორეული და თანამედროვე სოფლის მეურნეობის დიდი გამოფენა. მუზეუმი განთავსებულია სამსართულიან შენობაში, ექსპონატებში შედის ინსტრუმენტები, ქანდაკებები და ნახატები ტრადიციულ მეურნეობაზე, დიორამაზე.
ბოტანიკური ბაღი — მდებარეობს 880 მ² ფართობზე, შეიცავს 161 სახეობის 5 ათასზე მეტ მცენარეს, ადგილობრივ და უცხოურ, ტროპიკულ სახეობათა ჩათვლით.
გაერთიანებული სილას ეპოქის ბუდისტური სიმბოქსის ტაძარი. ტაძარში არის მოთავსებული ბუდას ქანდაკება, რომელიც კორეის საგანძურის ჩამონათვალში შედის 565 ნომრით (სტატუსი მიენიჭა 1972 წელს).
კექსარის სასახლე — ლის დინასტიის სტუმრების სასახლე. სასახლის უძველესი ნაგებობები მე-17 საუკუნით თარიღდება. ჩოსეონის დინასტიის ეპოქაში იგი გამოიყენებოდა, როგორც სასტუმრო სასახლე არისტოკრატიისა და მაღალი თანამდებობის პირებისთვის, ახლა მუზეუმად გადაკეთდა.
რესურსები ინტერნეტში
ქალაქის ოფიციალური საიტი
სქოლიო
კიონგიდოს პროვინციის ქალაქები
ნაირაშვილი

ნაირაშვილი
საკუთარი სახელი ნაირაშვილი შეიძლება აღნიშნავდეს ერთ-ერთს ჩამოთვლილთაგან:
დავით ნაირაშვილი — ბრიგადის გენერალი
ზურაბ ნაირაშვილი — გენერალ-მაიორი
შალვა ნაირაშვილი — გენერალ-მაიორი
ქართული გვარები
გრეინჯფორდი

გრეინჯფორდი — სოფელი ირლანდიაში, მდებარეობს კარლოუს საგრაფოში (ლენსტერის პროვინცია).
სქოლიო
კარლოუს საგრაფოს დასახლებული პუნქტები
Gunib Square, Tiflis

Gunib Square, Tiflis
Ghunib Square was a square in Old Tbilisi on the site where the Georgian Parliament building now stands on Rustaveli Avenue. The square was named to commemorate the capture of Shamil's fortress - Gunib, in Dagestan by the Russian army on March 25, 1859. In connection with the construction of the Alexander Nevsky Military Temple in 1897, the square was renamed the Temple Square ("Soborn"), but it virtually ceased to exist.
bibliography
Kvirkvelia, T., Old Tbilisi Names, p. 89. "Soviet Georgia", Tbilisi, 1985
Dzidziguri M., Iosebidze D. On the Establishment of Nikoloz and Ghunib Squares in the XIX Century and Their Further Renovation // Caucasus Herald: (Special Edition [3]). - 2004. - p. 33-38. Res. Russian. And Engl. In languages
Squares in Tbilisi
History of Tbilisi
არდაზიანი

არდაზიანი
საკუთარი სახელი არდაზიანი შეიძლება აღნიშნავდეს ერთ-ერთ შემდეგ პიროვნებათაგანს:
დავით არდაზიანი — სამხედრო პირი
ლავრენტი არდაზიანი — მწერალი
ნიკოლოზ არდაზიანი — საეკლესიო პირი
ქართული გვარები
იუნესკოს მსოფლიო მემკვიდრეობის ძეგლები ხორვატიაში

იუნესკოს მსოფლიო მემკვიდრეობის ძეგლები ხორვატიაში
2014 წლის მონაცემებით ხორვატიაში იუნესკოს მსოფლიო მემკვიდრეობის 7 ძეგლია. იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1007 ძეგლია შეტანილი, მათ შორის 0,7 % ხორვატიის ძეგლებია.
მათ შორის:
6 კულტურის ობიექტი
1 ბუნების ძეგლი
2 მათგანი ადამიანის გენიის შედევრია (კრიტერიუმი i).
გარდა ამისა 2014 წლის მდგომარეობით ხორვატიის ტერიტორიიდან 17 ძეგლი შეტანილია იუნესკოს საცდელი ძეგლების სიაში. ხორვატიამ მსოფლიო მემკვიდრეობის კონვენციის რატიფიკაცია მოახდინა 1992 წლის 6 ივლისს, თუმცა ხორვატიის ტერიორიიდან იუნესკოს მსოფლიო მემკვიდრეობის ძეგლების სიაში პირველი ობიექტი შევიდა 1979 წელს, ჯერ კიდევ მაშინ, როდესაც ხორვატია იუგოსლავიის სოციალისტური ფედერაციული რესპუბლიკის შემადგენლობაში შედიოდა.
ცხრილი
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.
ობიექტების გეოგრაფიული მდებარეობა
წითელი წერტილებით მონიშნულია სტეჩკების მდებარეობა.
რესურსები ინტერნეტში
იუნესკოს მსოფლიო მემკვიდეობის ძეგლების სია ხორვატიაში
ხორვატიის მსოფლიო მემკვიდრეობის ძეგლების კატალოგი
სქოლიო
ხორვატია
ციხიდან გაქცევა (სეზონი 1)

ციხიდან გაქცევა (სეზონი 1)
სატელევიზიო სერიალ „ციხიდან გაქცევის “ პირველი სეზონის პრემიერა 2005 წლის 29 აგვისტოს გაიმართა და 2006 წლის 15 მაისს დასრულდა. იგი შედგებოდა 22 ეპიზოდისგან.
მსახიობები
დომინიკ პურსელი
ვენტვორტ მილერი
ამორი ნოლასკო
რობერტ კნეპერი
სარა უეინ კოლისი
უეიდ უილიიამსი
აღწერა
ორი ძმის ისტორია. უფროსი - ლინკოლნ ბეროუზი, არც ისე წარმატებული, ყოფილი ნარკომანი - მკაცრი რეჟიმის ციხეშია და განაჩენის აღსრულებას ელოდება. ეს განაჩენი მას ვიცე-პრეზიდენტის ძმის მკვლელობის გამო გამოუტანეს, რომელიც არ ჩაუდენია, ამიტომ უმცროსი ძმა გადაწყვიტავს მას ციხიდან გაქცევა მოუწყოს.
რესურსები ინტერნეტში
2005 წლის ამერიკული ტელესეზონები
2006 წლის ამერიკული ტელესეზონები
ციხიდან გაქცევა
სუბეკვატორული სარტყელი

სუბეკვატორული სარტყელი
სუბეკვატორული სარტყლები — გეოგრაფიული სარტყლები ჩრდილოეთ და სამხრეთ ნახევარსფეროებში, ეკვატორულ და ტროპიკულ სარტყლებს შორის. დამახასიათებელია ჰაერის მასების სეზონური ცვლა: ზაფხულობით გაბატონებულია ეკვატორული ჰაერი, ზამთრობით კი ტროპიკული (პასატები). ეკვატორული მუსონური ჰავა ვლინდება გვალვიანი და წვიმიანი პერიოდების მორიგეობაში და განაპირობებს ბუნებრივი პროცესების სეზონურ რიტმულობას. საშუალო თვიური ტემპერატურები 15-დან 32°C-მდეა, ნალექები 250-დან 2000 მმ-მდე წელიწადში. ნალექების 90-95% მოდის წვიმიან პერიოდზე. ლანდშაფტური ზონები იცვლება მერიდიანული მიმართულებით: მუდმივად ნოტიო ტყე, სეზონურად ნოტიო ფოთოლმცვივანი ტყე, ნოტიო მაღალბალახოვანი სავანა და სავანური ტყე, ტიპობრივი სავანა, გაუდაბნოებული სავანა და ნათელი ტყე. მთაში სიმაღლებრივი სარტყლურობის ტყემდელოს და ტყესტეპის სპექტრებია, ნიადაგები ლატერიტულია. ცხოველთა სამყაროს ტიპური წარმომადგენლები არიან: მცოხნავი ჩლიქოსნები, მტაცებლები, მღრღნელები, ტერმიტები. ოკეანეში სუბეკვატორული სარტყლები შემოიფარგლება ჩრდილოეთის პასატური დინების საზღვრებით. წყლის საშუალო ტემპერატურა 25°C. სუბეკვატორული სარტყლების ლანდშაფტები ძლიერ გარდაქმნილია ადამიანის სამეურნეო საქმიანობით, განსაკუთრებით სამხრეთ და სამხრეთ-აღმოსავლეთ აზიაში. ფართოდ არის გავრცელებული საპლანტაციო კულტურები, მისდევენ სასაძოვრო მეცხოველეობას.
ლიტერატურა
გეოგრაფიული სარტყლები
გეოგრაფიული ტერმინები
Kermia melanoxytum

Kermia melanoxytum — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
შალვა ქსნის ერისთავი

შალვა ქსნის ერისთავი (გ. 18 სექტემბერი, 1662) — ქსნის საერისთავოს ერისთავი, კახეთის აჯანყების (1659) ერთ-ერთი მეთაური. აჯანყების ჩაქრობის შემდეგ, ქვეყნისთვის მტრის ახალი შემოსევა რომ აეცილებინა, შალვა ქსნის ერისთავი ბიძინა ჩოლოყაშვილთან და ელიზბარ ერისთვისშვილთან ერთად სპარსეთის შაჰს ეახლა. შაჰმა ისინი განჯის ხანს გადასცა, ხოლო განჯის ხანმა კი იმ თურქმენულ ტომებს, რომლებიც კახეთის აჯანყების დროს ამოწყვიტეს. ქართველი გმირები წამებით დახოცეს. ქართულმა ეკლესიამ ისინი წმინდანებად შერაცხა. შალვა ქსნის ერისთავი დაკრძალულია ქსნის ერისთავთა საგვარეულო სამარხში — იკორთის მონასტერში.
ოჯახი
ცოლად ჰყავდა ზაალ არაგვის ერისთავის ასული ქეთევანი, შვილი — დათუნა.
ლიტერატურა
სქოლიო
ქსნის ერისთავები
გარდაცვლილი 18 სექტემბერი
გარდაცვლილი 1662
XVII საუკუნის ქრისტიანი წმინდანები
ქართველი წმინდანები
საბჭოთა კავშირის საფეხბურთო ჩემპიონატი 1948 (პირველი ჯგუფი)

საბჭოთა კავშირის საფეხბურთო ჩემპიონატი 1948 (პირველი ჯგუფი)
საბჭოთა კავშირის მე-10 საფეხბურთო ჩემპიონატში გამარჯვებული გახდა მოსკოვის „ცდკა“, მეორე ადგილზე გავიდა მოსკოვის „დინამო“, მესამეზე – მოსკოვის „სპარტაკი“. დაიწყო 2 მაისს და დასრულდა 24 სექტემბერს.
შედეგები
ცხრილი
საუკეთესო ბომბარდირი: სერგეი სოლოვიოვი − 25 (26) − „დინამო“ (მ)
მატჩები
ჩემპიონი
რესურსები ინტერნეტში
The Rec.Sport.Soccer Statistics Foundation.
1948
1948 წელი ფეხბურთში
ფრიდრიხ I (პრუსია)

ფრიდრიხ I (პრუსია)
ფრიდრიხ I (დ. 11 ივლისი, 1657, კენიგსბერგი — გ. 25 თებერვალი, 1713, ბერლინი) — ბრანდენბურგის კურფიურსტი ფრიდრიხ III-ის სახელით 1688 წლიდან და პირველი „მეფე პრუსიაში“ 1701-1713 წლებში.
ბიოგრაფია
ფრიდრიხ I დაიბადა ქალაქ კიონიგსბერგში ბრანდენბურგის კურფიურსტის ფრიდრიხ ვილჰელმისა და მისი მეუღლის ლუიზა ჰენრიეტა ორანელის ოჯახში. ვილჰელმი დაბადებიდანვე სუსტი ბავშვი და მისი გადარჩენის შანსები ძალიან დაბალი იყო, ამას ზედ დაერთო ერთი წლის ასაკში მომხდარი უბედური შემთხვევა, რომლის დროსაც იგი დამახინჯდა კიდეც. თუმც მისმა ორგანიზმა კრიზისი გადაიტანა და ფრიდრიხი გადარჩა. მამის გარდაცვალების შემდეგ იგი ბრანდენბურგის კურფიურსტი გახდა ფრიდრიხ III-ის სახელით.
მან შეძლო თავისი 4 ნახევარძმისათვსი ჩამოერთმია მამის მიერ დატოვებული მემკვიდრეობები და ამით შეენარჩუბნებინა ქვეყნის ერთიანობა. 1707 წელს მან კიონიგსბერგში თავი მეფედ გამოაცხადა და სახელად „ფრიდრიხ I“ მიიღო, ამასთანავე როგორც კალვინისტი იგი ნოშატელის ფიურსტადაც იქნა არჩეული.
მეფობის ტიტულის აღიარების სანაცვლოდ მან იმპერატორ კარლ VI-ს 2.000.000, ხოლო გერმანელ კლერიკალებს 600.000 ოქროს ტალერი გადაუხადა. გარდა ამისა ფრიდრიხი მოვალე იყო ესპანური მემკვიდრეობისათვის ომში კარლ VI-ის მხარეზე რამდენიმე ათასი ჯარისკაცი გამოეყვანა. ამასთანავე ფრიდრიხს უფლება არ ჰქონდა თავისი თავისათვის ეწოდებინა „პრუსიის მეფე“ (გერმ.: König von Preußen), არამედ უნდა დაკმაყოფილებული ტიტულით „მეფე პრუსიაში“ (გერმ.: König in Preußen), ვინაიდან მისი სამფლობელოების დიდი ნაწილი საღვთო რომის იმპერიის საზღვრებში არ იყო და პრუსიის მხოლოდ აღმოსავლეთ ნაწილს მოიცავდა. დასავლეთი ნაწილი (ე.წ. სამეფო პრუსია) პოლონეთის სამეფოს შემადგენლობაში იყო 1772 წლამდე.
ლიტერატურა
პრუსიის მეფეები
დაბადებული 11 ივლისი
დაბადებული 1657
გარდაცვლილი 25 თებერვალი
გარდაცვლილი 1713
მამუკა კობახიძე

მამუკა კობახიძე (დ. 23 აგვისტო, 1992) — ქართველი ფეხბურთელი, ამჟამად ბათუმის „დინამოს“ ცენტრალური მცველი. გამოდიოდა საქართველოს 19 და 21 წლამდელთა ნაკრებებში, გამოიძახეს ეროვნულ ნაკრებშიც.
ტიტულები
უმაღლესი ლიგა ჩემპიონი (2): 2010/2011, 2011/2012.
საქართველოს თასის ფინალისტი (1): 2011/2012.
საქართველოს სუპერთასის გამარჯვებული (1): 2011/2012
რესურსები ინტერნეტში
პროფილი Transfermarkt-ზე
პროფილი Soccerway-ზე
დაბადებული 1992
ქართველი ფეხბურთელები
ზესტაფონის ფეხბურთელები
ვლადიკავკაზის ალანიას ფეხბურთელები
გორის დილას ფეხბურთელები
ყაზანის რუბინის ფეხბურთელები
დაბადებული 23 აგვისტო
ეროვნული ლიგის ფეხბურთელები
საქართველოს ნაკრების ფეხბურთელები
Prolasius mjoebergella

Prolasius mjoebergella — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Prolasius-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
პეტროლოგია

პეტროლოგია — მეცნიერება მაგმური და მეტამორფული ქანების შესახებ. სწავლობს მათ ქიმიურ და მინერალოგიურ შედგენილობას, სტრუქტურასა და ტექსტურას,
განლაგების პირობებსა და გავრცელების კანონზომიერებებს. პეტროლოგია მჭიდროდაა დაკავშირებული მინერალოგიასთან, გეოქიმიასთან, კოსმოქიმიასთან, ვულკანოლოგიასთან, პლანეტოლოგიასთან, ტექტონიკასთან, სტრატიგრაფიასთან და სასარგებლო წიაღისეულის გეოლოგიასთან.
განასხვავებენ: მაგმატურ პეტროლოგიას, რომელიც იკვლევს კრისტალურ ქანებს და მეტამორფულ პეტროლოგიას, რომელიც შეისწავლის ტექტონიკურ ქანებს.
ქანების კვლევის დროს იყენებენ კრისტალთოპტიკურ, რენტგენოსკოპიულ, ანალიზური ქიმიის კლასიკურ და თანამედროვე მეთოდებს. ყოფილ სსრკ-ში ზოგი მკვლევარი, მაგალითად, ფრანც ლევინსონ-ლესინგი თვლიდა, რომ პეტროლოგია და პეტროგრაფია როგორც ტერმინები ერთიმეორისათვის სინონიმებია. სხვები, მაგალითად, ალექსანდრე ზავარიცკი) მიიჩნევდა, რომ პეტროლოგია მხოლოდ ქანების აღმწერი მეცნიერებაა.
საბოლოოდ პეტროლოგია გამოეყო პეტროგრაფიას, როგორც მეცნიერება მაგმურ ქანების შესახებ.
იხილეთ აგრეთვე
პეტროგრაფია
რესურსები ინტერნეტში
პეტროლოგია
გეოლოგია
Rastatt (district)

Rastatt (district)
Rastatt is a Landkreis (district) in the west of Baden-Württemberg, Germany. Neighbouring districts are (from north clockwise) Karlsruhe, Calw, Freudenstadt and the Ortenaukreis. To the west it borders the French département Bas-Rhin. Rastatt completely surrounds the district-free city Baden-Baden.
History
The district was created in 1939 as the successor of the Oberamt Rastatt and later the Großkreis Baden. In 1973 it was merged with the majority of the neighboring district Bühl, and some small parts of the district Kehl.
Geography
The district is located in the Rhine valley. The south-east part, however, is part of the Northern Black Forest. The highest elevation is the Hoher Ochsenkopf.
The county has three small exclaves within the borough of Baden-Baden. The largest of these is home to the Waldenecksee and the smallest is the old .
Partnerships
Since 1968 the district has partnership with the Finnish city Vantaa. The partnership with the Italian Provincia di Pesaro e Urbino was started in 1996.
It is twinned with Fano in Italy, New Britain, Connecticut in the USA and also twinned with Woking, England in 2000. It is also twinned with the Czech town from which its Princess came from during the Baroque period and for whom the summer palace was built.
Coat of arms
The top-left corner of the coat of arms show a wine ladder, the symbol of the city Rastatt. The grapes in the top-right symbolize the viticulture in the area around Bühl. The red bar on yellow ground in the bottom-right is the symbol of Baden, and the rose in bottom-left is the symbol of the counts of Eberstein.
Cities and towns
References
External links
Official website (German)
Karlsruhe (region)
Districts of Baden-Württemberg
ბლაჰოდატნე

ბლაჰოდატნე (2016 წლის 1 აპრილამდე არტემივკა ) — სოფელი უკრაინაში. მდებარეობს ხარკივის ოლქის ხარკივის რაიონში. 2013 წელს სოფლის მოსახლეობა 228 კაცს შეადგენდა.
რესურსები ინტერნეტში
სოფლის ამინდი
სქოლიო
ხარკივის რაიონის სოფლები
გრონინგენი (საფეხბურთო კლუბი)

გრონინგენი (საფეხბურთო კლუბი)
გრონინგენი — ნიდერლანდების პროფესიონალური საფეხბურთო კლუბი ქალაქ გრონინგენიდან. დაარსდა 1971 წლის 16 ივნისსს. საშინაო შეხვედრებს გუნდი მართავს ეურობორგის სტადიონზე. ეს სტადიონი 22 550 მაყურებელს იტევს.
ასპარეზობს ნიდერლანდების უმაღლეს საფეხბურთო ლიგაში, ერედივიზიაში.
სქოლიო
ნიდერლანდების საფეხბურთო კლუბები
Ingiri

Ingiri is a village in Zugdidi Municipality, Samegrelo-Zemo Svaneti, Georgia. The Oireme village belongs to the community. It is situated on Odishi-Guria plain, 4 km from the city of Zugdidi, 65 m above sea level. In the village there is a railway station on the Senaki–Zugdidi line. In the village there are kiwifruit plantations.
Population
According to the 2014 census, 4,049 people live in the village.
Name
Ingiri is a new name. In ancient times the village was named Jogejiani(). Presumably the name "Ingiri" is from the Russian name of the Enguri River.
References
Populated places in Samegrelo-Zemo Svaneti
მაატკარე (დედოფალი)

მაატკარე (დედოფალი)
მაატკარე — ძველი ეგვიპტის დედოფალი ოცდამეორე დინასტიიდან, ძველი ეგვიპტის მესამე გარდამავალი პერიოდის დროს. მაატკარე ეგვიპტის ფარაონის ოსორკონ I-ის მეუღლე და ამონის ქურუმის შოშენქის დედა იყო.
რესურსები ინტერნეტში
ეგვიპტის ოცდამეორე დინასტია
ძველი ეგვიპტის დედოფლები
ეგვიპტის ოცდამეორე დინასტიის დედოფლები
ლედინინო

ლედინინო — სოფელი რუსეთში, ვოლოგდის ოლქში, ჩერეპოვეცის რაიონში. სოფელი შედის აბაკანოვოს სასოფლო დასახლების შემადგენლობაში, ასევე ადმინისტრაციულ-ტერიტორიული დაყოფის მიხედვით მიეკუთვნება აბაკანოვოს სოფსაბჭოს. 2002 წლის მონაცემებით მოსახლეობა 2 ადამიანს შეადგენდა. საავტომობილო გზით რაიონული ცენტრიდან დაშორებულია 38 კილომეტრით, ხოლო სასოფლო დასახლების ცენტრიდან — 8 კილომეტრით. უახლოესი დასახლებული პუნქტებია: ვოლკოვო, სანდალოვო, ხარინსკაია.
იხილეთ აგრეთვე
ჩერეპოვეცის რაიონის დასახლებული პუნქტები
სქოლიო
ჩერეპოვეცის რაიონის დასახლებული პუნქტები
პოლ ალენი

პოლ ალენი
პოლ გარდნერ ალენი (დ. 21 იანვარი, 1953, სიეტლი, აშშ — გ. 15 ოქტომბერი, 2018, იქვე) — ამერიკელი მეწარმე, ფილანტროპი და მსოფლიოს ერთ-ერთი უმდიდრესი ადამიანი, რომელმაც 1975 წელს ბილ გეიტსთან ერთად დააარსა კორპორაცია Microsoft.
ალენი დაიბადა ქალაქ სიეტლში, აშშ. კერძო სკოლაში სწავლისას დაუმეგობრდა ბილ გეიტსს, რომელიც მასზე ორი წლით უმცროსი იყო და იზიარებდა მის ინტერესს კომპუტერებში. ვაშინგტონის უნივერსიტეტში ორწლიანი სწავლის შემდეგ თავი დაანება უნივერსიტეტს და პროგრამისტად დაიწყო მუშაობა ბოსტონში.
1975 წელს ქალაქ ალბუკერკეში გეიტსთან ერთად მაიკრსოფტი დააარსა. გადამწყვეტი როლი ითამაშა 1980 წელს IBM-თან დისკური ოპერაციული სისტემის (DOS) შექმნასთან დაკავშირებით კონტრაქტის დადებაში, რითაც მაიკრსოფტის ფინანსურად წარმატებულ მომავალს დაუდო საფუძველი.
1983 წელს ალენს კიბოს დიაგნოზი დაუსვეს, იგი იძულებული გახდა მაიკრსოფტის მმართველობა დაეტოვებინა, მაგრამ შეინარჩუნა აქციათა ნაწილი და ადგილი დირექტორთა საბჭოში. კიბოსგან რამდენიმეთვიანი სხივური თერაპიის სეანსების შემდეგ განიკურნა.
Microsoft-იდან წამოსვლის შემდეგ ინვესტორის ბიზნეს-კარიერა გააკეთა, წილს ფლობდა ორმოცამდე სხვადასხვა კომპიუტერულ, სამშენებლო და საინვესტიციო ფირმაში. ფლობდა სამ ამერიკულ ფეხბურთის, კალათბურთისა და სოკერის კლუბებსაც. 2009 წელს ჟურნალ „Forbes“-ის მიხედვით მსოფლიოს სიმდიდრით 37-ე ადამიანი იყო.
2009 წელს დაუდგინდა არაჰოჯკინის ლიმფომის დიაგნოზი, გარდაიცვალა 2018 წლის 15 ოქტომბერს, 65 წლის ასაკში.
სქოლიო
ამერიკელი მეწარმეები
დაბადებული 21 იანვარი
დაბადებული 1955
გარდაცვლილი 15 ოქტომბერი
გარდაცვლილი 2018
XX საუკუნის ამერიკელი ბიზნესმენები
ორდონიო I

ორდონიო I (დ. დაახლ. 830 — გ. 27 მაისი, 866) — ასტურიის მეფე 850–866 წლებში რამირო I-ის ვაჟი.
ალფონსო II-ის მეფობის დროს დაინიშნა გალისიის დროებით გუბერნატორად. ხოლო მამამისის რამირო I-ის მეფობისას კი გახდა გალისიის მუდმივი გუბერნატორი.
847 წელს დაქორწინდა სავარაუდოდ პამპლონის მეფის ინიიგო არისტას დაზე, როემლთანაც შეეძინა 6 შვილი, მათ შორის ალფონსო III დიდი. მამის გარდაცვალების შემდეგ 850 წლის 1 იანვარს გახდა პირველი მეფე, რომელმაც ტახტი დაიკავა არა არჩევნების, არამედ მემკვიდრეობითობის პრინციპით.
გარდაიცვალა 866 წელს. დაკრძალულია ოვიედოს საკათედრო ტაძარში.
რესურსები ინტერნეტში
los origenes de Iberia
Ордоньо I на www.allmonarchs.net
Генеалогия Ордоньо I
დაბადებული 830
გარდაცვლილი 27 მაისი
გარდაცვლილი 866
ჰენრიეტა ლეჟავა

ჰენრიეტა ლეჟავა (დ. 26 თებერვალი, 1918, ჭიათურა — გ. 6 აგვისტო, 1977) — ქართველი მსახიობი. საქართველოს დამსახურებული არტისტი (1961).
ბიოგრაფია
დაიბადა 1918 წლის 26 თებერვალს ქ. ჭიათურაში. 1935 წელს დაამთავრა თბილისის შრომის მე–9 სკოლა, 1941 წელს — თბილისის სახელმწიფო უნივერსიტეტის ფილოლოგიის ფაკულტეტი. სწავლის პერიოდში გამოდიოდა დრამწრის სცენაზე. 1944 წელს მუშაობა დაიწყო თბილისის სანკულტის თეატრში, ხოლო 1953 წლიდან მოღვაწეობდა მარჯანიშვილის თეატრში მსახიობად. შესრულებული აქვს როლები: დარეჯანი (ი. ჭავჭავაძის „კაცია ადამიანი?!“), ევა (ვ. გაბესკირიას „უფსკრულიდან“), თამარი (რ. თაბუკაშვილის „რას იტყვის ხალხი“), ეფროსინე, მაკრინე (მ. ბარათაშვილის „მარინე“, „ჩემი ყვავილეთი“), მაშიკო (კ. ლორთქიფანიძის „კოლხეთის ცისკარი“) და სხვა. გადაღებულია მხატვრულ ფილმებშიც.
ფილმოგრაფია
1958 — მანანა — ეპიზოდი
1961 — უდიპლომო სასიძო — ზოსიმეს ცოლი
1961 — ბურთი და მოედანი — ჭაჭულის მეზობელი
1970 — ქვევრი — მარო
1971 — მოიტაცეს თამარ ქალი აგრაფინა
1976 — ქალაქი ანარა — დონა
რესურსები ინტერნეტში
ჰენრიეტა ლეჟავა — ეროვნული ფილმოგრაფია
დაბადებული 26 თებერვალი
დაბადებული 1918
გარდაცვლილი 6 აგვისტო
გარდაცვლილი 1977
ჭიათურაში დაბადებულები
ქართველი მსახიობები
საქართველოს სსრ-ის დამსახურებული არტისტები